|  |  |
| --- | --- |
| **ORDIN ADMINISTRATIE PUBLICA 5196/2021** | ***Vigoare*** |
| **Emitent: Ministerul Educatiei si Cercetarii Domenii: Stari exceptionale** | **M.O. 848/2021** |
| Ordin pentru aprobarea masurilor de organizare a activitatii in cadrul unitatilor/institutiilor de invatamant in conditii de siguranta epidemiologica pentru prevenirea imbolnavirilor cu virusul SARS-CoV-2. |

M.Of.Nr.848 din 6 septembrie 2021                          [Sursa Act:Monitorul Oficial](http://www.program-legislativ.ro/fisiere_lex/index.php?file=M.Of.Nr.848.pdf&p=lex)

     **MINISTERUL EDUCATIEI                                MINISTERUL SANATATII**

 Nr. 5.196 din 3 septembrie 2021                  Nr. 1.756 din 3 septembrie 2021

**ORDIN
pentru aprobarea masurilor de organizare a activitatii in cadrul**

**unitatilor/institutiilor de invatamant in conditii de siguranta**

**epidemiologica pentru prevenirea imbolnavirilor cu virusul SARS-CoV-2**

   Avand in vedere prevederile:
   – art. 94, art. 95, art. 114 si art. 123 din Legea educatiei nationale nr. 1/2011, cu modificarile si completarile ulterioare;
   – art. 10 din Legea nr. 95/2006 privind reforma in domeniul sanatatii, republicata, cu modificarile si completarile ulterioare;
   – art. 2 din Ordonanta de urgenta a Guvernului nr. 141/2020 privind instituirea unor masuri pentru buna functionare a sistemului de invatamant si pentru modificarea si completarea Legii educatiei nationale nr. 1/2011, aprobata cu modificari prin Legea nr. 87/2021;
   – Ordinului ministrului educatiei si cercetarii nr. 5.447/2020 privind aprobarea Regulamentului-cadru de organizare si functionare a unitatilor de invatamant preuniversitar, cu modificarile si completarile ulterioare;
   – Hotararii Comitetului National pentru Situatii de Urgenta nr. 65/2021 privind stabilirea unor masuri necesar a fi aplicate in unitatile de invatamant in contextul pandemiei de COVID-19,

   vazand Referatul de aprobare nr. 13.868/CM din 1.09.2021 al Ministerului Educatiei,
   vazand Referatul de aprobare nr. IM 8.202 din 3.09.2021 al Ministerului Sanatatii,
   in temeiul prevederilor art. 13 alin. (3) din Hotararea Guvernului nr. 369/2021 privind organizarea si functionarea Ministerului Educatiei, cu modificarile ulterioare, si ale art. 7 alin. (4) din Hotararea Guvernului nr. 144/2010 privind organizarea si functionarea Ministerului Sanatatii, cu modificarile si completarile ulterioare,

**ministrul educatiei si ministrul sanatatii** emit prezentul ordin.

   **Art. 1.** - (1) Prezentul ordin reglementeaza procedura si masurile obligatorii privind prevenirea si combaterea imbolnavirilor cu virusul SARS-CoV-2, care se vor aplica in unitatile de invatamant preuniversitar/conexe/institutiile de invatamant, in scopul asigurarii dreptului la invatatura si a dreptului la sanatate, pentru beneficiarii primari ai dreptului la invatatura, studenti si personalul din sistemul national de invatamant.
  (2) Prevederile alin. (1) se aplica in mod corespunzator si pentru activitatile educative, recreative, pentru consolidarea competentelor dobandite de elevi sau de accelerare a invatarii, precum si pentru activitatile de invatare remediala desfasurate cu prezenta fizica in unitatile de invatamant in cadrul programelor de tipul „Scoala dupa Scoala“.
   (3) Modalitatea de desfasurare a activitatilor ce presupun prezenta fizica a studentilor in institutiile de invatamant superior se decide in conformitate cu principiul autonomiei universitare, cu respectarea prevederilor legale aplicabile.
   **Art. 2.** - (1) Directia de sanatate publica/a municipiului Bucuresti, denumite in continuare DSP/DSPMB, informeaza, inainte de reluarea cursurilor, dupa vacantele scolare/universitare, inspectoratul scolar judetean/al municipiului Bucuresti, denumite in continuare ISJ/ISMB, respectiv senatul universitar al institutiei de invatamant superior, comitetul judetean/al municipiului Bucuresti pentru situatii de urgenta, denumite in continuare CJSU/CMBSU, cu privire la situatia epidemiologica la nivelul fiecarei localitati, in vederea stabilirii scenariului de incepere a cursurilor.
   (2) ISJ/ISMB transmite unitatilor scolare/conexe informarea DSP/DSPMB referitoare la situatia epidemiologica la nivelul fiecarei localitati, pentru stabilirea scenariului de functionare.
   (3) Scenariul de functionare al unitatii/institutiei de invatamant pe parcursul anului scolar/universitar se va actualiza saptamanal, cu referinta la fiecare zi de vineri, in functie de situatia privind evolutia epidemiologica publicata pe site-ul DSP, prin raportare la prevederile art. 3.
   (4) Inspectoratele scolare judetene/Inspectoratul Scolar al Municipiului Bucuresti si DSP/DSPMB avizeaza propunerea consiliului de administratie al unitatii de invatamant preuniversitar/conexe si inainteaza spre aprobare CJSU/ CMBSU scenariul de functionare pentru fiecare unitate de invatamant.
   (5) Propunerea este fundamentata pe baza informarii DSP/DSPMB cu privire la situatia epidemiologica la nivelul fiecarei localitati, precum si in functie de infrastructura si resursele existente in fiecare unitate de invatamant.
   (6) CJSU/CMBSU emite hotararea privind scenariul de functionare pentru fiecare unitate de invatamant pentru reluarea cursurilor dupa vacantele scolare sau ori de cate ori este nevoie.
   **Art. 3.** - (1) Consiliul de administratie al unitatii de invatamant propune ISJ/ISMB aplicarea scenariului de organizare si desfasurare a cursurilor in unitatea de invatamant, pe baza criteriului epidemiologic privind rata incidentei cumulate la nivelul localitatii, respectiv numarul total de cazuri noi din ultimele 14 zile raportat la 1.000 de locuitori, dupa cum urmeaza:

|  |  |  |
| --- | --- | --- |
| Scenariul 1 | Participarea zilnica cu prezenta fizica a tuturor anteprescolarilor, prescolarilor si elevilor in unitatile de invatamant, cu respectarea si aplicarea tuturor normelor de protectie | Incidenta cumulata in ultimele 14 zile a cazurilor din localitate mai mica sau egala cu 6/1.000 de locuitori |
| Scenariul 2 | a) Participarea zilnica cu prezenta fizica in unitatile de invatamant a tuturor anteprescolarilor, prescolarilor si a elevilor din invatamantul special, cu respectarea si aplicarea tuturor normelor de protectieb) Participarea zilnica, in sistem on-line, a tuturor elevilor, cu exceptia celor din invatamantul special | Incidenta cumulata in ultimele 14 zile a cazurilor din localitate este mai mare de 6/1.000 de locuitori pana la instituirea starii de carantina la nivelul localitatii |

   (2) In situatii justificate de infrastructura si resursele existente, unitatile de invatamant conexe pot desfasura activitati didactice in sistem on-line cu aprobarea ISJ/ISMB, inclusiv atunci cand incidenta cumulata in ultimele 14 zile a cazurilor din localitate este mai mica de 6/1.000 de locuitori.
   (3) Inainte de data inceperii cursurilor universitare, in functie de situatia epidemiologica, de particularitatile locale, de infrastructura, de specificul programelor de studiu si de resursele umane ale fiecarei institutii de invatamant superior in parte, conducerea acesteia, cu consultarea senatului universitar, stabileste aplicarea unuia dintre scenariile de organizare si desfasurare a activitatilor didactice, dupa cum urmeaza:

|  |  |
| --- | --- |
| Scenariul 1 | Participarea fizica in institutia de invatamant superior a tuturor studentilor/cursantilor la toate activitatile didactice, conform programului de desfasurare a acestora, cu respectarea si aplicarea tuturor normelor de protectie, astfel incat sa fie asigurata o suprafata de minimum 1 m2/student pentru orele de curs/seminar |
| Scenariul 2 | Participare in sistem mixt - prezenta fizica si on-line, in functie de specificul programelor de studiu, de infrastructura si de conditiile epidemiologice, conform procedurilor proprii fiecarei universitati |
| Scenariul 3 | Participarea tuturor studentilor/cursantilor la activitati didactice on-line |

   (4) La nivelul localitatilor unde este instituita masura carantinei zonale nu sunt permise activitatile care impun prezenta fizica a anteprescolarilor, prescolarilor si elevilor in unitatile de invatamant. In aceasta situatie, activitatea didactica pentru prescolari si elevi se desfasoara exclusiv online, cu exceptia activitatilor de terapie pentru elevii cu cerinte educationale speciale din invatamantul special si special integrat, care se desfasoara cu prezenta fizica in unitatea de invatamant. Activitatile de terapie pentru elevii cu cerinte educationale speciale sunt permise indiferent de scenariul in care se afla localitatea sau unitatea de invatamant, inclusiv in carantina.
   (5) Este permisa organizarea simularilor examenelor nationale, cu prezenta fizica, in unitatile de invatamant din localitatile in care nu este declarata starea de carantina la nivelul localitatii, sub conditia asigurarii stricte a normelor de prevenire a imbolnavirilor cu virusul SARS-CoV-2, respectiv distantare corecta, igienizarea mainilor si purtarea obligatorie a mastii.
   (6) Este permisa organizarea orelor remediale, cu prezenta fizica, in unitatile de invatamant, daca la nivelul localitatii nu este o incidenta a ratei de infectare mai mare de 6/1.000 de locuitori.
   (7) Personalul didactic/nedidactic si personalul didactic auxiliar implicat in procesul de invatamant in unitatile de invatamant special are obligatia sa poarte masca de protectie in permanenta in cancelarie, in timpul deplasarii in incinta unitatii de invatamant si in timpul pauzelor, precum si in salile de clasa, cu exceptia situatiilor in care procesul specific de predare/invatare/recuperare impune un contact vizual complet, caz in care vor putea folosi viziere. In cazul elevilor din invatamantul special, masca de protectie are caracter de recomandare adaptata specificului procesului educational si nu reprezinta o obligatie.
   (8) Sunt permise festivitatile de deschidere a anului scolar/ universitar, organizate doar in exterior, cu purtarea obligatorie a mastii de protectie si fara ca durata acestora sa depaseasca 1,5 ore.
   (9) Este permisa desfasurarea orelor de educatie fizica in sali de sport/spatii interioare, fara obligativitatea purtarii mastii de protectie, in conditiile in care rata de incidenta cumulata in ultimele 14 zile a cazurilor din localitate este mai mica de 2/1.000 de locuitori. La o rata de incidenta mai mare de 2/1.000 de locuitori, orele de educatie fizica se pot desfasura doar in spatii deschise, fara obligativitatea purtarii mastii de protectie. Prin exceptie, prescolarii nu au obligatia purtarii mastii de protectie in timpul orelor de educatie fizica, indiferent de rata de infectare.
   **Art. 4. -** (1) Pentru pregatirea unitatilor de invatamant/conexe/institutiilor de invatamant, conducerile acestora au in vedere urmatoarele aspecte:

   a) organizarea si intretinerea spatiilor astfel incat sa se asigure distantarea de minimum 1 metru. In situatia in care acest lucru nu se poate realiza, se va asigura distantarea maxima posibila, inclusiv prin amplasarea optima a mobilierului scolar;
   b) stabilirea circuitelor functionale;
   c) organizarea spatiilor de recreere;
   d) evaluarea necesarului de resurse umane;
   e) asigurarea materialelor de curatenie, igiena si dezinfectie;
   f) asigurarea permanenta a unui stoc de rezerva de materiale de protectie pentru elevi/studenti si personal.
   (2) Inainte de reluarea cursurilor, fiecare unitate de invatamant preuniversitar/conexa/institutie de invatamant stabileste spatiile care pot fi folosite in procesul de invatamant, precum si spatiul necesar ce va fi utilizat pentru izolarea temporara a cazurilor suspecte de imbolnavire cu virusul SARSCoV-2, identificate de cadrul medical din unitatea de invatamant preuniversitar/conexa/institutia de invatamant sau persoana desemnata de conducerea unitatii/institutiei.
   **Art. 5.** - (1) Prescolarii/Elevii cu varsta mai mica de 12 ani, care fac parte dintr-o grupa de risc, respectiv cei diagnosticati cu boli respiratorii cronice severe, boli cardiovasculare, obezitate severa, diabet zaharat tip I, boli inflamatorii, boli imune/autoimune, boli rare, boli ereditare de metabolism, dizabilitati, tratament imunosupresiv sau alte afectiuni cronice, cu avizul si recomandarile specifice ale medicului curant si cu acordul scris al parintilor, pot fi scutiti de prezenta fizica in scoala.
   (2) Elevii cu varsta de peste 12 ani, care fac parte dintr-o grupa de risc, respectiv sunt diagnosticati cu afectiuni asociate cu imunodepresie moderata sau severa (transplant, afectiuni oncologice in tratament imunosupresor, imunodeficiente primare sau dobandite, alte tipuri de tratamente imunosupresoare), cu avizul si recomandarile specifice ale medicului curant si cu acordul scris al parintilor, pot fi scutiti de prezenta fizica in scoala, chiar daca sunt vaccinati cu schema completa.
   (3) Prescolarii/Elevii care locuiesc impreuna cu o persoana diagnosticata cu afectiuni asociate cu imunodepresie moderata sau severa (transplant, afectiuni oncologice in tratament imunosupresor, imunodeficiente primare sau dobandite, alte tipuri de tratamente imunosupresoare) pot fi scutiti de prezenta fizica in scoala, chiar daca sunt vaccinati cu schema completa.
   (4) Pentru prescolarii/elevii mentionati la alin. (1), (2) si (3), conducerile unitatilor de invatamant vor identifica, dupa caz, solutii pentru asigurarea procesului educational, inclusiv online.
   (5) Conducerile unitatilor de invatamant au obligatia sa se asigure ca sunt respectate masurile de protectie si cele de igiena recomandate tuturor elevilor, iar in situatia prescolarilor/ elevilor mentionati la alin. (1), (2) si (3) sa monitorizeze fiecare caz in parte.
   (6) Prescolarii/Elevii mentionati la alin. (1), (2) si (3), precum si parintii acestora pot fi consiliati de medicii specialisti si psihologii care ii au in ingrijire, in privinta masurilor suplimentare necesare.
   (7) Prescolarii/Elevii cu dizabilitati, care participa la cursuri cu prezenta fizica, in functie de specificul afectiunii, vor beneficia de adaptarea masurilor de preventie in mod adecvat dizabilitatii specifice.
   (8) Masurile de protectie pentru invatamantul special, atat pentru profesori, cat si pentru elevi, vor fi adaptate nevoilor acestora, cu avizul directiei de sanatate publica judetene/DSPMB.
   **Art. 6.** - (1) Suspendarea cursurilor cu prezenta fizica in unitatile de invatamant preuniversitar/conexe se dispune, la propunerea consiliului de administratie al unitatii de invatamant, pentru o perioada de 14 zile la aparitia unui caz confirmat de imbolnavire cu virusul SARS-CoV-2 intr-o grupa de invatamant anteprescolar/prescolar sau clasa de invatamant primar, gimnazial, liceal, profesional si postliceal.
   (2) In situatia in care in aceeasi sala cursurile sunt organizate in schimburi, se vor suspenda doar cursurile cu prezenta fizica pentru clasa in care a fost confirmat cazul de imbolnavire cu virusul SARS-CoV-2.
   (3) Elevii din schimbul urmator continua cursurile cu prezenta fizica dupa o dezinfectare prealabila a salii de clasa.
   (4) Cursurile pentru grupa/clasa suspendata se pot relua cu prezenta fizica incepand cu a 8-a zi de la data confirmarii cazului pozitiv, pentru elevii care se testeaza si rezultatul este negativ.
   (5) Testarea elevilor se realizeaza in a 8-a zi de la data confirmarii cazului pozitiv de catre cadrul medical din unitatea de invatamant sau, acolo unde nu este posibil, de catre o echipa mobila din cadrul DSPJ/DSPMB. Pana la efectuarea testului, elevii continua activitatea didactica in regim on-line. Elevii care nu se prezinta la testare reiau cursurile cu prezenta fizica dupa 14 zile de la suspendarea acestora.
   (6) Prin exceptie de la prevederile alin. (1), elevii claselor VII-XII/XIII, vaccinati impotriva virusului SARS-CoV-2, pentru care au trecut cel putin 10 zile de la finalizarea schemei complete de vaccinare, precum si elevii care au fost confirmati pozitiv pentru infectia cu virusul SARS-CoV-2 in ultimele 180 de zile, dar pentru care au trecut mai mult de 14 zile de la data testului pozitiv, pot continua cursurile cu prezenta fizica.
   (7) DSP/DSPMB va efectua ancheta epidemiologica, va stabili contactii directi ai cazurilor confirmate si va decide impreuna cu conducerea unitatii de invatamant daca se impune carantinarea celor care nu fac parte din clasa la care s-au suspendat cursurile, inclusiv a personalului didactic/nedidactic/auxiliar.
   (8) La aparitia cazurilor de imbolnavire cu virusul SARS-CoV2 in randul cadrelor didactice, didactice auxiliare sau nedidactice, acestea au obligatia de a anunta conducerea unitatii de invatamant care va informa DSP/DSPMB. DSP/DSPMB, in urma anchetei epidemiologice, va stabili care sunt contactii directi ai acestora si va decide impreuna cu conducerea unitatii de invatamant daca se impune suspendarea activitatilor didactice la nivelul grupei/clasei sau unitatii de invatamant. Masura suspendarii este dispusa prin hotararea comitetului judetean pentru situatii de urgenta/al municipiului Bucuresti, la propunerea conducerii unitatii de invatamant/institutiei conexe, cu avizul ISJ/ISMB si al DSP/DSPMB.
   (9) In situatiile prevazute la alin. (1)-(8), elevii/prescolarii care au cursurile suspendate cu prezenta fizica, procesul de invatamant continua in sistem on-line.
   (10) Decizia de suspendare a activitatii didactice pentru unitatile de invatamant universitar care desfasoara activitate didactica ce presupune prezenta fizica a studentilor se dispune prin hotarare a senatului universitar, in raport cu numarul de imbolnaviri si cu rezultatul anchetei epidemiologice realizate, cu avizul directiei de sanatate publica judetene, respectiv a municipiului Bucuresti.
   (11) Criteriile de suspendare a cursurilor scolare in unitatile de invatamant din prezentul ordin nu se aplica si unitatilor de invatamant preuniversitar din subordinea Ministerului Apararii Nationale si Ministerului Afacerilor Interne, care vor lua deciziile care se impun conform regulamentelor/procedurilor aplicabile acestora.
   (12) Activitatile ce presupun prezenta fizica din unitatile de invatamant preuniversitar din subordinea Ministerului Apararii Nationale, Ministerului Afacerilor Interne si Ministerului Justitiei vor fi gestionate in functie de analiza situatiei epidemiologice realizate la nivelul directiilor medicale din cadrul acestora si stabilite prin decizie a conducatorilor acestora si nu se supun dispozitiilor prezentului ordin.
   (13) Stagiile de pregatire practica pentru elevii din invatamantul liceal tehnologic, postliceal, profesional si profesional dual se desfasoara cu prezenta fizica a elevilor, cu respectarea procedurilor privind masurile de protectie instituite de catre entitatile organizatoare de stagii de pregatire practica si a prevederilor prezentului ordin, indiferent de scenariul epidemiologic.
   **Art. 7.** - (1) Reluarea cursurilor care presupun prezenta fizica pentru clasa suspendata temporar se dispune prin decizia conducerii unitatii de invatamant preuniversitar/conexe, dupa consultarea si avizul DSP/DSPMB.
   (2) Reluarea cursurilor care presupun prezenta fizica pentru unitatea/structura de invatamant preuniversitar suspendata temporar se dispune prin hotararea comitetului judetean pentru situatii de urgenta/al municipiului Bucuresti, la propunerea conducerii unitatii de invatamant preuniversitar/conexe, cu avizul ISJ/ISMB si al DSP/DSPMB.
   (3) Reluarea activitatii didactice ce presupune prezenta fizica a studentilor, suspendata temporar, se dispune prin hotararea senatului universitar, dupa consultarea si avizul DSP/DSPMB.
   **Art. 8.** - (1) DSP/DSPMB are obligatia sa informeze unitatea/institutia conexa si cabinetul medical din cadrul acesteia despre existenta cazului confirmat pozitiv in randul elevilor/personalului din unitatile de invatamant, in vederea intreprinderii masurilor necesare. Aceeasi obligatie o au personalul unitatii de invatamant, parintii/apartinatorii legali ai elevului confirmat pozitiv.
   (2) DSP/DSPMB are obligatia sa informeze institutia de invatamant superior si cabinetul medical din cadrul acesteia despre fiecare caz confirmat pozitiv in randul studentilor/personalului din institutiile de invatamant in vederea intreprinderii masurilor necesare. Aceeasi obligatie o au personalul si studentii confirmati pozitiv.
   (3) Nu se vor prezenta la cursuri in unitatea de invatamant/institutia de invatamant:

   a) cei confirmati cu infectie cu SARS-CoV-2, aflati in perioada de izolare la domiciliu;
   b) cei care sunt declarati contacti directi cu o persoana infectata cu SARS-CoV-2 si se afla in carantina la domiciliu/ carantina institutionalizata;
   c) cei care au fost testati si asteapta rezultatele sau locuiesc cu o persoana care prezinta simptome, care a fost testata si care asteapta rezultatele.
   (4) In situatiile prevazute la alin. (3), daca starea de sanatate le permite, elevii/studentii/personalul didactic pot continua activitatea didactica in sistem on-line sau vor fi scutiti medical si vor recupera ulterior.
   (5) Cei care au fost declarati contacti directi ai unor cazuri confirmate si care nu au simptome, in situatia in care refuza testarea, nu vor fi primiti in unitatea/institutia de invatamant minimum 14 zile si vor continua invatarea in sistem on-line.
   **Art. 9.** - Pentru ducerea la indeplinire a prevederilor prezentului ordin, acolo unde nu este personal medical incadrat, autoritatile publice locale/judetene in colaborare cu DSP/DSPMB coordoneaza procesul de asigurare cu personal medical suplimentar, desemnat sa acorde asistenta medicala pentru fiecare unitate de invatamant preuniversitar/unitate conexa/institutie de invatamant.
   **Art. 10.** - Ministerul Sanatatii, prin DSP/DSPMB, si Ministerul Educatiei, prin inspectoratele scolare judetene, conducerea unitatilor de invatamant/institutiei conexe/institutiei de invatamant, raspund de implementarea actiunilor si masurilor din prezentul ordin, in conformitate cu atributiile ce le revin.
   **Art. 11.** - (1) Conducerile unitatilor de invatamant/conexe desemneaza un responsabil, dintre angajatii proprii, cu atributii de coordonare a activitatilor de prevenire a infectiei cu SARSCoV-2. Persoana desemnata va fi in permanenta legatura cu personalul medico-sanitar, cu reprezentantii inspectoratelor scolare judetene/al municipiului Bucuresti, DSP/DSPMB, precum si ai autoritatilor administratiei publice locale.
   (2) Unitatile de invatamant preuniversitar/conexe/Institutiile de invatamant pot emite norme proprii prin care sa reglementeze masuri complementare celor prevazute de prezentul ordin, prin raportare la specificul activitatii acestora, fara a afecta negativ procesul educational.
   **Art. 12.** - (1) Unitatile de invatamant preuniversitar/conexe/Institutiile de invatamant au obligatia sa organizeze activitatea astfel incat sa se previna imbolnavirile cu virusul SARS-CoV-2 conform prevederilor prezentului ordin, prin:

   a) asigurarea implementarii activitatilor de prevenire a infectiei cu SARS-CoV-2;
   b) organizarea spatiilor pentru asigurarea distantarii fizice;
   c) organizarea accesului in unitatea/institutia de invatamant;
   d) organizarea programului de invatamant;
   e) asigurarea masurilor igienico-sanitare la nivel individual;
   f) asigurarea masurilor igienico-sanitare in unitatea/institutia de invatamant;
   g) instruirea personalului, comunicarea permanenta de informatii catre elevi/studenti si parinti privind masurile de prevenire a infectiei cu SARS-CoV-2;
   h) asigurarea masurilor specifice pentru elevi/studenti, cadre didactice si alt personal din unitatile/institutiile de invatamant aflat in grupele de varsta cu risc si/sau avand afectiuni cronice si/sau dizabilitati.
   (2) Masurile prin care unitatile de invatamant preuniversitar/conexe duc la indeplinire dispozitiile prevazute la alin. (1) sunt mentionate in anexa nr. 1, care face parte integranta din prezentul ordin.
   (3) Sinteza functionarii creselor, gradinitelor si scolilor este prevazuta in anexa nr. 2, care face parte integranta din prezentul ordin.
   **Art. 13.** - **Incepand cu data intrarii in vigoare a prezentului ordin se abroga Ordinul ministrului educatiei si al ministrului sanatatii** **nr. 3.235/93/2021** **pentru aprobarea masurilor de organizare a activitatii in cadrul unitatilor/institutiilor de invatamant in conditii de siguranta epidemiologica pentru prevenirea imbolnavirilor cu virusul SARS-CoV-2, publicat in Monitorul Oficial al Romaniei, Partea I, nr. 122 din 5 februarie 2021, cu modificarile si completarile ulterioare.**   **Art. 14.** - Prezentul ordin se publica in Monitorul Oficial al Romaniei, Partea I.

p. Ministrul educatiei,
**Gigel Paraschiv,**
secretar de stat

p. Ministrul sanatatii,
**Monica-Emanuela Althamer,**
secretar de stat

**ANEXA Nr. 1**

**MASURILE SANITARE SI DE PROTECTIE
in unitatile de invatamant preuniversitar/conexe**

**in perioada pandemiei de COVID-19**

**I. Masuri privind pregatirea unitatilor de invatamant, inainte de reluarea cursurilor:**
   1. evaluarea infrastructurii si identificarea unui spatiu pentru izolarea temporara a cazurilor suspecte de imbolnavire cu virusul SARS-CoV-2;
   2. organizarea spatiilor (salilor de clasa), cu asezarea bancilor astfel incat sa se asigure distantarea de minimum 1 metru. In situatia in care acest lucru nu se poate realiza, se va asigura distantarea maxim posibila;
   3. stabilirea circuitelor functionale;
   4. organizarea spatiilor de recreere;
   5. asigurarea materialelor de curatenie, igiena si dezinfectie;
   6. asigurarea permanenta a unui stoc de rezerva de materiale de protectie pentru elevi si personal pentru situatii de urgenta;
   7. instruirea personalului pentru aplicarea planului de masuri de protectie sanitara.
 **II. Masuri de organizare a spatiilor, a accesului in unitatile de invatamant preuniversitar/conexe si a programului scolar, in contextul epidemiologic al infectiei cu SARS-CoV-2**
   1. Organizarea spatiilor pentru asigurarea distantarii fizice:
   a) La intrarea in scoala si pe coridoare, precum si la intrarea in fiecare clasa vor fi asezate dispensere/flacoane cu solutie dezinfectanta pentru maini.

   Usile vor fi mentinute deschise, daca este posibil, pentru a evita punctele de contact.
   b) organizarea salilor de clasa:

   – sala de clasa va fi amenajata astfel incat sa fie asigurata distantarea fizica de minimum 1 metru intre elevi. Daca configuratia salii de clasa (suprafata, mobilier etc.) nu permite distantarea fizica de minimum 1 metru, atunci spatiul va fi organizat astfel incat sa se asigure distanta maxim posibila intre elevi;
   – deplasarea elevilor in interiorul institutiei trebuie limitata prin alocarea aceleiasi sali pentru o singura clasa de elevi. Principiul de urmat este „1 clasa de elevi = 1 sala“, cu exceptia laboratoarelor si atelierelor, pentru care se va aplica protocolul de dezinfectare dupa fiecare grupa;
   – este interzis schimbul de obiecte personale;
   – va fi asigurata aerisirea claselor inainte de sosirea elevilor, prin deschiderea ferestrelor timp de minimum 30 de minute, apoi in timpul pauzelor minimum 10 minute si la finalul zilei, precum si pastrarea ferestrelor deschise ori de cate ori este posibil;
   – elevii si personalul didactic/didactic auxiliar/nedidactic vor purta masca in permanenta in interior; se recomanda ferm purtarea mastii de uz medical insa se admit masti de tip textil care sa asigure acoperirea orificiilor nazale si a gurii; sunt interzise orice alte dispozitive care inlocuiesc mastile, cu exceptia vizierelor care sunt permise doar pentru cadrele didactice din invatamantul special;
   c) organizarea grupurilor sanitare:

   – este obligatorie asigurarea permanenta a substantelor dezinfectante si a prosoapelor din hartie, de unica folosinta; sunt interzise uscatoarele electrice de maini si prosoapele din material textil;
   – se va verifica realizarea curateniei zilnice si a dezinfectarii regulate a suprafetelor atinse in mod frecvent, conform planului de curatenie si dezinfectie de la nivelul unitatii.

   2. Organizarea accesului in unitatea de invatamant:
   – accesul si fluxul de persoane vor fi gestionate la intrarea in institutia de invatamant de catre persoane desemnate de catre conducerea unitatii de invatamant;
   – este recomandata intrarea prin mai multe cai de acces pentru a reduce fluxul de elevi. In cazul in care aceasta separare nu este posibila, respectarea distantarii fizice a persoanelor care intra in institutia de invatamant este esentiala;
   – caile de acces (de tip poarta sau usa) vor fi mentinute deschise in timpul primirii elevilor pentru a limita punctele de contact;
   – dupa dezinfectia mainilor, elevii vor fi indrumati direct in salile de clasa;
   – accesul persoanelor care nu au calitatea de elev sau angajat al unitatii de invatamant (parinti, alti insotitori etc.) va fi interzis, in afara cazurilor exceptionale, pentru care este necesara aprobarea conducerii unitatii de invatamant. Parintii/Insotitorii copiilor cu cerinte educationale speciale si dizabilitati au acces in unitatea de invatamant, cu respectarea normelor de protectie sanitara necesare.

   3. Organizarea procesului de invatamant si a activitatilor sportive:
   – organizarea programului scolar va avea in vedere posibilitatea inceperii cursurilor la intervale orare diferite, astfel incat sa se evite aglomerarile la intrarea si la iesirea in pauze;
   – intervalele aferente pauzelor pot fi stabilite in mod esalonat, astfel incat timpul de suprapunere al acestora sa fie minim;
   – elevii vor fi supravegheati pe toata durata pauzelor de catre cadre didactice sau alte categorii de personal, pentru mentinerea distantarii fizice. Orice activitati care presupun formarea unor grupuri vor fi organizate cu respectarea distantei dintre elevi;
   – elevii nu vor schimba intre ei alimente si obiecte de folosinta personala (telefoane, tablete, instrumente de scris, jucarii etc.);
   – este recomandata desfasurarea orelor de educatie fizica in exterior;
   – orele de educatie fizica efectuate in sala de sport trebuie limitate la activitati sportive care nu presupun efort intens, cu asigurarea obligatorie a distantei fizice maxim posibile si a unei aerisiri permanente;
   – pentru desfasurarea orelor de educatie fizica, elevii vor fi instruiti ca pe tot parcursul activitatii sa nu isi atinga fata, gura, ochii sau nasul cu mainile neigienizate;
   – la inceperea si la finalul orelor de educatie fizica, toti elevii trebuie sa respecte normele de igiena a mainilor;
   – se vor efectua curatenia, dezinfectia si aerisirea salii de sport dupa fiecare grupa de elevi;
   – activitatile sportive in cadrul liceelor cu program sportiv si cluburilor sportive scolare se vor desfasura in conformitate cu prevederile ordinului comun al ministrului tineretului si sportului si al ministrului sanatatii.

   4. Organizarea activitatilor practice in invatamantul tehnic/tehnologic/profesional:
   – instruirea practica a elevilor la operatorul economic se organizeaza conform reglementarilor proprii ale acestuia;
   – atelierele din cadrul liceelor profesionale vor fi organizate astfel incat sa fie mentinuta distantarea fizica maxim posibila;
   – va fi limitata la minimum utilizarea de materiale didactice de catre mai multi elevi. Vor fi prevazute modalitati de dezinfectare adaptate;
   – vor fi organizate activitati individuale, pentru a evita schimbul de materiale;
   – materialele didactice vor fi curatate si dezinfectate dupa utilizare;
   – atunci cand grupe diferite de elevi se succeda in ateliere, vor fi realizate curatenia si dezinfectia suprafetelor, echipamentelor si a materialelor cu care elevii intra in contact, dupa fiecare grupa de elevi;
   – se va asigura aerisirea spatiilor timp de minimum 10 minute la fiecare ora.

   **III. Masuri de protectie la nivel individual**
   1. Spalarea/Dezinfectarea mainilor
   Atat elevii, cat si personalul au obligatia de a se spala/de a-si dezinfecta mainile:
   a) imediat dupa intrarea in scoala si inainte de a intra in sala de clasa;
   b) inainte de pauzele de masa;
   c) inainte si dupa utilizarea toaletei;
   d) dupa tuse sau stranut;
   e) ori de cate ori este necesar.

   2. Purtarea mastii de protectie:
   a) masca de protectie este obligatorie pentru intreg personalul unitatii de invatamant si va fi purtata in salile de clasa, in cancelarie, in timpul deplasarii in incinta unitatii de invatamant si in timpul pauzelor in interior;
   b) la orele de specialitate din invatamantul vocational este obligatorie purtarea mastii de protectie, cu exceptia orelor de studiu ale instrumentelor de suflat;
   c) masca de protectie nu este obligatorie in cazul prescolarilor, indiferent de varsta, precum si in timpul tuturor orelor de educatie fizica;
   d) schimbul mastii de protectie utilizate intre persoane este interzis.

   **IV. Instruirea personalului si comunicarea permanenta de informatii pentru elevi si parinti privind masurile de prevenire a infectiei cu SARS-CoV-2**
   1. Personalul medico-sanitar sau, in absenta acestuia, persoana desemnata de unitatea de invatamant va efectua instruirea personalului didactic, personalului didactic auxiliar si nedidactic pentru a observa starea de sanatate a elevilor si pentru implementarea normelor din prezentul ordin si va furniza informatii privind: elemente generale despre infectia cu SARSCoV-2, precum cele de igiena, tehnica spalarii pe maini, recunoasterea simptomelor COVID-19, modul de purtare si eliminare corecta a mastilor, masurile de distantare fizica necesare.
   2. Cadrele didactice au obligatia sa anunte cadrul medical scolar sau responsabilul desemnat de conducerea unitatii in cazul in care elevii prezinta in timpul orelor de curs simptomatologie (tuse, dureri de cap, dureri de gat, dificultati de respiratie, varsaturi), insotite sau nu de cresteri de temperatura, in vederea aplicarii protocolului de izolare.
   3. Vor fi efectuate instruiri periodice ale elevilor: in prima zi de scoala si cel putin o data pe saptamana elevii vor fi instruiti de catre cadrele didactice in vederea respectarii masurilor de protectie si preventie a infectiei cu SARS-CoV-2.
   **V. Comunicarea de instructiuni/informatii pentru parinti**
   Parintii vor fi incurajati sa participe la educatia pentru igiena si sanatatea copiilor, astfel incat revenirea in scoala sa se faca in siguranta. Parintii vor fi incurajati sa monitorizeze starea de sanatate a copiilor si sa actioneze responsabil.
   Sfaturi utile pentru parinti:
   1. evaluati zilnic starea de sanatate a copilului inainte de a merge la scoala;
   2. in cazul in care copilul prezinta simptome in timpul programului scolar, parintele se va prezenta imediat la unitatea scolara pentru preluarea prescolarului/elevului si va contacta telefonic medicul de familie sau serviciile de urgenta, dupa caz;
   3. discutati cu copilul despre cum acesta se poate proteja pe el, dar si pe cei din jur impotriva infectiei cu virusul SARS-CoV-2;
   4. explicati copilului ca, desi scoala se redeschide, trebuie sa respecte strict masurile de prevenire pentru evitarea raspandirii infectiei;
   5. acordati atentie starii mentale a copilului si discutati cu el despre orice modificari ale starii lui emotionale;
   6. invatati-va copilul cum sa se spele pe maini corespunzator si vorbiti cu acesta despre cum sa respecte sfaturile generale cu privire la o igiena corespunzatoare si la pastrarea distantei; invatati-va copilul sa se spele pe maini: atunci cand ajunge la
scoala, cand se intoarce acasa, inainte si dupa servirea mesei, inainte si dupa utilizarea toaletei si ori de cate ori este necesar;
   7. invatati-va copilul cum sa poarte corect masca de protectie si explicati-i importanta si necesitatea purtarii acesteia;
   8. sfatuiti-va copilul sa nu consume alimente sau bauturi de la colegi si sa nu schimbe cu alti elevi obiectele de folosinta personala (telefoane, tablete, instrumente de scris, jucarii etc.). Nu oferiti alimente sau bauturi intregii grupe/clase la aniversari sau cu alte ocazii;
   9. curatati/dezinfectati zilnic acasa obiectele de uz frecvent ale copilului (telefon, tableta, computer, mouse etc.);
   10. in situatia in care copilul are febra, simptome respiratorii (tuse, dificultati in respiratie), diaree, varsaturi, contactati telefonic medicul de familie sau serviciile de urgenta, dupa caz, si nu duceti copilul la scoala;
   11. parintii/apartinatorii nu vor avea acces in curtea unitatii de invatamant si nu vor putea insoti copiii in unitatea de invatamant, cu exceptia ceremoniilor de deschidere a anului scolar sau a cazurilor speciale pentru care exista aprobarea conducerii scolii;
   12. comunicati constant cu personalul scolii, telefonic sau prin mijloace electronice, in vederea identificarii din timp a semnelor de imbolnavire si a initierii masurilor de prevenire a imbolnavirilor in colectivitate.
   Parintii au obligatia sa anunte unitatea de invatamant cu privire la absenta elevului in urmatoarele situatii:
   – elevul prezinta simptome specifice infectarii cu virusul SARS-CoV-2;
   – elevul a fost diagnosticat cu SARS-CoV-2;
   – elevul este contact direct al unei persoane diagnosticate cu SARS-CoV-2 si se afla in carantina.

   **VI. Protocoale**
   1. Protocol pentru cantine:
   a) in cazul in care este asigurata masa la cantina (sau in sala de mese), organizarea accesului si intervalelor de servire va fi realizata astfel incat sa se evite aglomerarile;
   b) respectarea masurilor de distantare de 1,5 m atat la servirea mesei, cat si pentru intervalele de circulatie, de distribuire a alimentelor etc.;
   c) gestionarea echipamentelor colective va fi adaptata, astfel incat contactele sa fie limitate;
   d) inainte si dupa fiecare masa elevii se vor spala pe maini si vor folosi substante dezinfectante;
   e) masca va fi scoasa doar in momentul in care elevii se vor aseza la masa;
   f) in cazul in care elevii sunt supravegheati in timpul mesei, membrii personalului vor purta masti si se vor spala pe maini dupa fiecare contact;
   g) sala de mese va fi aerisita in permanenta; se vor realiza cu strictete curatenia si dezinfectia salilor de mese, conform planului de curatenie si dezinfectie la nivelul unitatii.

   2. Protocol pentru caminele scolare:
   a) inainte de redeschiderea caminului se vor efectua curatenia si dezinfectia tuturor spatiilor comune si de cazare;
   b) vor fi stabilite modalitatile de ocupare a caminului, urmarindu-se respectarea distantarii fizice de cel putin 1 m intre paturi;
   c) vor fi organizate zilnic curatenia si dezinfectia spatiilor colective; elevilor cazati in camin li se va recomanda sa pastreze curatenia, sa dezinfecteze si sa aeriseasca in mod regulat camerele;
   d) vor fi atribuite camere individuale sau, daca acest lucru nu este posibil, camerele vor fi ocupate de elevi din aceeasi grupa pentru a limita interactiunea elevilor din grupe diferite; elevilor li se va recomanda sa evite pe cat posibil spatiile comune, iar activitatile sa se desfasoare in camera proprie;
   e) va fi asigurata o echipare optima a grupurilor sanitare, in special cu sapun lichid si substante dezinfectante;
   f) portul mastii si pastrarea distantei fizice de 1 m sunt obligatorii in spatiile comune;
   g) elevii vor fi instruiti in permanenta cu privire la respectarea masurilor de protectie individuala; vor fi limitate deplasarile in cadrul caminului si vor fi evitate aglomerarile;
   h) personalul care se ocupa de supraveghere va fi instruit cu privire la regulile specifice de functionare a caminului in perioada respectiva;
   i) in situatia aparitiei unui caz suspect sau confirmat cu SARS-CoV-2 se va activa protocolul de izolare si se va anunta directia de sanatate publica sau se va apela serviciul de urgenta 112.

   3. Protocol pentru transport:
   a) pentru transportul scolar dedicat, conducerea scolii si reprezentatii autoritatilor administratiei publice locale vor colabora in vederea sustinerii si monitorizarii modului in care se desfasoara transportul cu microbuze si autobuze scolare, in conditii de siguranta epidemiologica (aerisire, igienizare, dezinfectare si nebulizare dupa fiecare cursa);
   b) pe perioada transportului public la si de la unitatea de invatamant elevii vor respecta masurile generale de conduita prevazute de normele aprobate pentru transportul in comun, in special asigurarea distantei fizice si purtarea mastii.

   4. Protocol de izolare a copiilor cu simptome specifice COVID19:
   Se aplica in cazul in care elevii prezinta in timpul orelor de curs simptomatologie specifica COVID-19 (febra, tuse, dificultati respiratorii, diaree, varsaturi, mialgii, stare generala modificata) si consta in:
   a) anuntarea imediata a parintilor/reprezentantilor legali si, dupa caz, a personalului cabinetului medical scolar;
   b) izolarea imediata a elevului. Elevul va purta masca, va fi separat de restul grupei/clasei si va fi supravegheat pana cand va fi preluat si va parasi unitatea de invatamant insotit. Masurile de protectie individuala vor fi respectate cu strictete;
   c) daca pe perioada izolarii elevul care a prezentat simptome foloseste grupul sanitar, acesta trebuie curatat si dezinfectat, folosind produse de curatenie si dezinfectie avizate, inainte de a fi folosit de o alta persoana;
   d) nu se va transporta elevul pana la sosirea parintilor/ reprezentantilor legali la medicul de familie sau unitati sanitare decat in situatia in care simptomele/semnele sunt severe, caz in care se va apela serviciul de urgenta 112;
   e) persoana care ingrijeste elevul izolat trebuie sa poarte masca si se va spala bine pe maini timp de minimum 20 de secunde;
   f) igienizarea incaperii in care a fost izolat elevul suspect de infectie cu virusul SARS-CoV-2 se face cu substante dezinfectante avizate, pentru a reduce riscul de a transmite infectia la alte persoane;
   g) prescolarul/elevul/studentul va reveni la unitatea de invatamant doar cu adeverinta medicala eliberata de medicul curant/medicul de familie, cu precizarea diagnosticului si care atesta ca nu mai prezinta risc epidemiologic.

   **VII. Alte dispozitii**
   In cazul in care prescolarii sau elevii prezinta in timpul orelor de curs stare febrila sau alta simptomatologie specifica infectarii cu SARS-CoV-2, se aplica protocolul de izolare. In cazul in care exista un consimtamant informat si semnat al parintelui/tutorelui legal cu privire la acordul de recoltare a probelor de exsudat nazofaringian in vederea testarii prescolarilor sau elevilor simptomatici, acestia vor putea fi testati, intr-o prima faza, cu teste antigen rapide, in cadrul cabinetelor medicale. Elevul care a implinit varsta de 18 ani va semna consimtamantul personal. Toate testele rapide efectuate in cabinetul medical scolar de la nivelul unitatii de invatamant vor fi raportate catre directia de sanatate publica judeteana/a municipiului Bucuresti, in maximum 24 de ore. Daca parintele/tutorele legal nu isi exprima acordul pentru testare, in cazul existentei unor simptome specifice, precum si in cazul in care nu exista cabinet medical in unitatea scolara, acesta va lua legatura cu medicul de familie in vederea stabilirii pasilor urmatori; revenirea in colectivitate in aceste cazuri se va face dupa un repaus de 14 zile.

**ANEXA Nr. 2**

**SINTEZA
functionarii creselor, gradinitelor si scolilor**

|  |  |  |  |  |
| --- | --- | --- | --- | --- |
|   | R.I. ≤ 6 ‰ locuitori | R.I. > 6 ‰ locuitori | Carantina locala | La aparitia primului caz |
| ANTEPRESCOLARI SI PRESCOLARI | Participarea zilnica cu prezenta fizica, cu respectarea tuturor normelor de protectie | Participarea zilnica cu prezenta fizica, cu respectarea tuturor normelor de protectie | Activitatile cu prezenta fizica se suspenda. Activitate didactica on-line la prescolari | Activitatile cu prezenta fizica se suspenda.Activitatea didactica a prescolarilor continua online. Prescolarii testati negativ in ziua a 8-a revin cu prezenta fizica; cei testati pozitiv sau care refuza testarea revin cu prezenta fizica dupa ziua a 14-a. |
| CLASA PREGATITOARE-CLASA A VI-A | Participarea zilnica cu prezenta fizica, cu respectarea tuturor normelor de protectie | Activitatile cu prezenta fizica se suspenda.Activitate didactica on-line | Activitatile cu prezenta fizica se suspenda. Activitate didactica on-line | Activitatile cu prezenta fizica se suspenda.Activitatea didactica a elevilor continua online.Elevii testati negativ in ziua a 8-a revin cu prezenta fizica; cei testati pozitiv sau care refuza testarea revin cu prezenta fizica dupa ziua a 14-a. |
| CLASELE A VII-A-A XII-A/A XIII-A | Participarea zilnica cu prezenta fizica, cu respectarea tuturor normelor de protectie | Activitatile cu prezenta fizica se suspenda.Activitate didactica on-line | Activitatile cu prezenta fizica se suspenda. Activitate didactica on-line | Activitatile cu prezenta fizica continua pentru elevii vaccinati impotriva virusului SARS-CoV-2 pentru care au trecut 10 zile de la finalizarea schemei complete de vaccinare, precum si pentru elevii care au fost confirmati pozitiv cu virusul SARS-CoV-2 in ultimele 180 de zile, dar nu mai devreme de ultimele 14 zile. Activitatea didactica a celorlalti elevi continua online; daca sunt testati negativ in ziua a 8-a revin cu prezenta fizica; cei testati pozitiv sau care refuza testarea revin cu prezenta fizica dupa ziua a 14-a. |
| INVATAMANT SPECIAL | Participarea zilnica cu prezenta fizica, cu respectarea tuturor normelor de protectie | Participarea zilnica cu prezenta fizica, cu respectarea tuturor normelor de protectie | Activitatile cu prezenta fizica se suspenda. Activitate didactica on-line | Se aplica regulile corespunzatoare ciclului de studiu. |
| ELEVI CU CES AFLATI IN TERAPIE | Participarea cu prezenta fizica la activitatile de terapie specifice, cu respectarea tuturor normelor de protectie | Participarea cu prezenta fizica la activitatile de terapie specifice, cu respectarea tuturor normelor de protectie | Participarea cu prezenta fizica la activitatile de terapie specifice, cu respectarea tuturor normelor de protectie | Se aplica regulile corespunzatoare ciclului de studiu. |
| EDUCATIE FIZICA SI SPORT LA ELEVI | In spatii interioare sau la exterior, fara obligativitatea purtarii mastii de protectie, pana la depasirea ratei de infectare de 2‰ la nivelul localitatiiDoar la exterior, fara obligativitatea purtarii mastii de protectie, dupa depasirea ratei de infectare de 2‰ la nivelul localitatii | Doar la exterior, fara obligativitatea purtarii mastii de protectie | Se suspenda. | Se aplica regulile corespunzatoare ciclului de studiu. |
| ORE REMEDIALE | Participarea cu prezenta fizica, cu respectarea tuturor normelor de protectie | Se suspenda. | Se suspenda. | Se aplica regulile corespunzatoare ciclului de studiu. |